Leopardus tigrinus

Leopardus tigrinusus é unha especie de mamífero carnívoro da suborde dos feliformes, familia dos félidos, subfamilia dos felinos, unha das nove (ou dez, segundo os autores),Leopardus Gray, 1842 no ITIS. integradas no xénero Leopardus.Leopardus tigrinus Schreber, 1775 en MSW.

 Taxonomía 
 Descrición 
A especie foi descrita en 1775 polo naturalista alemán Johann Christian Daniel von Schreber, nun traballo publicado en  Die Säugethiere, 2 (15): pl. 106[1775]; véxase tamén o texto, en 3 (23):396[1777].

 Sinónimos 
 Felis pardinoides.Segundo Paleobiology Database.  
 Felis tigrina.Segundo Paleobiology Database e o  CITES.
 Felis tigrinus.Segundo o NCBI.

 Subespecies 
Segundo MSW, recoñécense as seguintes catro subespecies:
 Leopardus tigrinus tigrinus Schreber, 1775
 Leoparus tiginus guttulus Hensel, 1872
 Leopardus tigrinus oncilla Thomas, 1903
 Leopardus tigrinus pardinoides Gray, 1867

 Nota taxonómica 
A subespecie Leopardus tigrins guttulus hoxe está considerada como unha especie diferente, Leopardus guttulus (Hensel, 1872),Leopardus tigrinus guttulus (Hensel, 1872), no ITIS. En 2013 propúxose asignar a poboación do sur do Brasil na nova especie L. guttulus, xa que se comprobou que non se cruzaba coa poboación de L. tigrinus no nordés deste país.

 Características 
Leopardus tigrinus aseméllase a Leopardus wiedii e a L. pardalis, pero é máis pequeno, e cun corpo mais esvelto e co fociño máis estreito. 

Alcanza unha lonxitude de cabeza e tronco de 39 a 759 cm, cunha cola de 20 a 42 cm de longo.  A altura na cruz oscila entre os 22 e os 30 cm.Leopardus tigrinus en: Botero Cañola Sebastián; Juan David Sánchez e Andrés Arias. Grupo de Mastología de la Universidad de Antioquia. Aínda que é algo máis longo que un gato doméstico medio, Leopardus tigrinus é xeralmente máis lixeiro, e a súa masa corporal varía entre 1,5 e 3 kg.University of Michigan Museum of Zoology.

A súa pelaxe é grosa e suave, de coloración que vai da parda clara á ocre escura, con numerosas rosetas mouras no dorso e nos flancos. As partes inferiores son pálidas con manchas escuras, e a cola está anelada. A parte posterior das orellas é negra con ocelos. As rosetas son negras ou pardas, abertas no centro e de forma irregular. As patas teñen puntos negros de tamaño mediano, que se estreitan a puntos máis pequenos na parte inferior.

 Hábitat e distribución 
 Hábitat 
Leopardus togrinus encóntrase nunha ampla gama de hábitats, desde terras baixas semiáridas até bosques de montaña, en Costa Rica, Panamá e na metade norte de América do Sur, normalmente en cotas altas, pero  pode tamén adaptarse en zonas máis baixas.

 Distribución 
Das tres subespecies actualmente válidas, unha delas está en perigo de extinción, Leopardus tigrinus oncilla, endémica de Centroamérica, estimándose que só quedan agúns exemplares en Costa Rica.

Leopardus tigrinus pardinoides encóntrase no oeste de Venezuela, en Colombia, Ecuador e o Perú.

Leopardus tigrinus tigrinus habita no leste de Venezuela, na Güiana e no nordeste do Brasil.

Pola súa parte, Leopardus guttulus, antes considerado como subespecie de L. tigrinus, áchase no centro e sur do Brasil, no Uruguai, Paraguai e no norte da Arxentina.

 Bioloxía 
Caza roedores e paxaros.Wang, E. (2002): "Diets of ocelots (Leopardus pardalis), margays (L. wiedii), and oncillas (L. tigrinus) in the Atlantic Rainforest in southeast Brazil". Studies on Neotropical Fauna and Environment 37 (3): 207-212.  O período de xestación é de 74 a 76 días. Normalmente as femias só paren un cachorro, pero a camada pode chegar até tres. A lonxevidade estímase nuns 17 anos; en catividade está documentada até o 20 anos.Leopardus tigrinus. Little spotted cat na ADW.

 Estado de conservación 
A Unión Internacional para a Conservación da Natureza e dos Recursos Naturais (UICN) avalía o status da especie cono VU (vulnerable)) porque a súa poboación está ameazada pola deforestación e a conversión do seu hábitat en terras agrícolas.

 Notas 

 Véxase tamén 

 Bibliografía 
 Jackson, Peter & Adrienne Farrell Jackson (1996): Les félins: toutes les espèces du monde. París / Lausanne: Delachaux et Niestlé. ISBN 2-6030-1019-0.
 Marion, Rémy (dir.), Cécile Callou, Julie Delfour, Andy Jennings, Catherine Marion & Géraldine Véron (2005): Larousse des félins. París: Larousse ISBN 2-0356-0453-2.
 Nowak, R. M. (1991): Walker's Mammals of the World. Baltimore, Maryland, USA: The Johns Hopkins University Press. ISBN 0-8018-3970-X.
 Wilson, Don E. & Reeder, D. M., editors (2005): Mammal Species of the World — A Taxonomic and Geographic Reference. 2 vols. Third edition. Baltimore, Maryland, USA: The Johns Hopkins University Press. ISBN 0-8018-8221-4.

 Outros artigos   
 Félidos
 Felinos
 Leopardus
 Leopardus guttulus

 Ligazóns externas 
 Leopardus tigrinus. Little spotted cat na ADW.
Little Spotted Cat. Leopardus tigrinus (Schreber 1775) na EOL.

Categoría:Leopardus
Categoría:Mamíferos de América Central
Categoría:Mamíferos de América do Sur
Categoría:Animais descritos en 1775